מסע בין כוכבים: סיפונים תחתונים

מסע בין כוכבים: סיפונים תחתונים (באנגלית: Star Trek: Lower Decks או בקיצור LDS) היא סדרת אנימציה קומית אמריקאית לקהל בוגר, המתרחשת ביקום של זיכיון מסע בין כוכבים. הסדרה משודרת בשירות ההזרמה CBS All Access מאז אוגוסט 2020. זו הסדרה המצוירת הראשונה בזיכיון מאז "מסע בין כוכבים: סדרת האנימציה" ששודרה בשנות ה-70 של המאה ה-20, והסדרה הראשונה בזיכיון המוגדרת כקומית. כמו סדרות נוספות בזיכיון במתכונתו הטלוויזיונית מאז שנת 2017, גם "סיפונים תחתונים" משודרת בשרות הסטרימינג פרמאונט+ (לשעבר CBS All Access) של רשת CBS, והיא סדרת האנימציה הראשונה שהופקה עבור השירות. הרשת הזמינה מראש שתי עונות, כשאורך כל פרק עד 30 דקות. יוצר הסדרה הוא מייק מקמהן, אחד הכותבים של סדרת האנימציה "ריק ומורטי" ויוצר סדרת האנימציה "הפכים סולארים". הסדרה היוותה סנונית ראשונה לסדרות אנימציה נוספות בזיכיון; ביניהן מסע בין כוכבים: פרודיג'י, שפונה לקהל צעיר יותר. קדמו לה שני פרקי אנימציה בעונה השנייה של "Short Treks", שכל אחד מהם היה בעל סגנון אנימציה שונה. "סיפונים תחתונים" מספרת את סיפורם של אנשי הסגל הזוטר על ה"סריטוס" (USS Cerritos שמספרה NCC-75567), "אחת הספינות הכי פחות חשובות של צי הכוכבים". בניגוד לשתי סדרות הזיכיון שקדמו לה מאז הושק הזיכיון מחדש על ידי CBS All Access, שהיו שתיהן סיריאליות, "סיפונים תחתונים" היא סדרה אפיזודית. הסדרה מתאפיינת בבדיחות רבות מתוך עולם הזיכיון, כמו גם ביצי פסחא רבות המתאפיינות בעיקר באזכורים של דמויות או מקרים שונים מסדרות קודמות בזיכיון וכן בהופעות קמע של דמויות שונות (מרביתן שוליות) שהופיעו בסדרות הזיכיון. בנוסף, מוצגות בסדרה סצינות שונות המחקות בצורה פארודית סצינות מסדרות הטלוויזיה ומסרטי הקולנוע. ערך מורחב – מסע בין כוכבים: סיפונים תחתונים - דמויות בשנת 2018 ולאור הצלחת הסדרה "מסע בין כוכבים: דיסקברי", הכריזה CBS כי היא מעוניינת להרחיב את יקום מסע בין כוכבים ולהפוך אותו ליקום טלוויזיוני, בדומה ליקומים הטלוויזיוניים של DC קומיקס ושל מארוול קומיקס. על הפקת הזיכיון מונה אלכס קורצמן כמפיק על, והוכרזו מספר סדרות שיצטרפו ל"דיסקברי". מלבד "Short Treks" ששודרה בין העונות הראשונה והשנייה של "דיסקברי", שודרה "סיפונים תחתונים" לאחר העונה השנייה של "דיסקברי" והעונה הראשונה של "פיקארד", ולפני העונה השלישית של "דיסקברי" שתחל מיד אחריה. עבודת האנימציה החלה בסוף פברואר 2019, וקורצמן העריך שייקח כשנה עד שהאנימציה תהיה מוכנה לסדרה, ושהסדרה תשודר ב-2021 או 2022. במאי אותה שנה הכריז יוצר הסדרה, מייק מקמהן, כי ההקראה הראשונה (הקראת התסריט המלא לאחר שהסתיים על ידי צוות המדובבים בפני צוות ההפקה) יצאה לדרך. ב-10 ביולי צייץ הסופר דייוויד מאק, שכתב ספרים רבים ביקום של מסע בין כוכבים, שהוא מועסק כיועץ בשתי סדרות האנימציה של מסע בין כוכבים, סיפונים תחתונים והסדרה שתעלה ברשת ניקלודיאון. ב-7 באוקטובר סיפרו קורצמן והת'ר קאדין בריאיון לאתר TrekCore שהסדרה עתידה להיכנס לשלבי ההפקה עצמה רק אחרי שתסתיים הפקת העונה השלישית של דיסקברי, ולאחר הפקת העונה הראשונה של מסע בין כוכבים: מדור 31. באותו ראיון אישר קורצמן ששתי העונות הראשונות של הסדרה מופקות במקביל. במאי 2020 עדכן מקמהן כי למרות מגפת הקורונה שהשתוללה בארצות הברית במהלך 2020, הרי שההפקה ממשיכה ועיקר האתגר היה להקליט את קולותיהם של המדובבים מרחוק, אך גם בעיה זו נפתרה. בארצות הברית שודרה העונה בשירות הזרמת המדיה CBS All Access, בה שודרו כל סדרות "מסע בין כוכבים" החל מההשקה הטלוויזיונית המחודשת ב-2017. ביוני 2020 הוכרז שבקנדה תשודר הסדרה בערוץ "CTV Sci-Fi Channel" (לשעבר "Space") בשפה האנגלית ובערוץ "Z" בשפה הצרפתית ולאחר מכן תוזרם בשירות הזרמת המדיה "Crave", כולם בבעלות תאגיד Bell Media הקנדי, ששידר גם את הסדרות הקודמות בהפקות החדשות של הזיכיון. באותו החודש הוכרז שהסדרה תשודר מדי שבוע החל מה-6 באוגוסט 2020. במהלך השבוע שלפני שידור הבכורה של הסדרה מסר מייק מקמהן שהסדרה אמורה הייתה להיות משודרת אחרי עונתה השלישית של "דיסקברי", אך בשל מגפת הקורונה התעכב תהליך הפוסט-פרודקשן של דיסקברי, וצוות ההפקה התבקש לזרז את שידורה של "סיפונים תחתונים". כתוצאה מכך יצאה הסדרה לטלוויזיה עוד בטרם סוכם על מפיץ בינלאומי מחוץ לצפון אמריקה. בסופו של דבר ההפצה הבינלאומית הייתה באמצעות שירות פריים וידאו, מספר חודשים לאחר סיום שידורי העונה הראשונה. העונה השנייה תשודר בארצות הברית בשירות פרמאונט+ שהחליף את השירות CBS All Access לאחר האיחוד מחדש של CBS וויאקום לחברה אחת. במהלך פאנל מעריצים בניו יורק עדכן מקמהן כי מלבד צוות השחקנים הקבועים מהעונה הראשונה, יחזור בעונה השנייה גם ג'ונתן פרייקס, שימשיך לגלם את דמותו של ויליאם רייקר, שהופיע בתפקיד אורח בפרק הסיום של העונה הראשונה, גם בעונה זו. עם זאת, נראה כי מרינה סירטיס, שמגלמת את דיאנה טרוי, אשתו של רייקר והיועצת על סיפון ה"טיטאן" לא תשוב בעונה השנייה. ב-5 באפריל, הנחגג על ידי מעריצי הסדרה כ"יום המפגש הראשון", העלתה רשת פראמאונט/CBS טריילר ראשון לעונה השנייה, ובו צוין כי העונה השנייה תשודר החל מ-12 באוגוסט 2021. במסגרת שיווק העונה השנייה החליטו קברניטי הזיכיון כי בכנס קומיק-קון, סן דייגו, שנערך באותה השנה במתכונת וירטואלית פעם שנייה ברציפות עקב מגפת הקורונה, יתקיים פאנל עם כוכבי הסדרה, ביניהם טואוני ניוסם, יוג'ין קורדרו, ג'ק קווייד ויוצר הסדרה, מייק מקמהן. בפרסום הרשמי לקראת האירוע דווח כי בעונה השנייה ישתתפו הן ה"סריטוס" והן ה"טיטאן". ההודעה רשמית לגבי חידוש הסדרה לעונה שלישית התפרסמה במקביל לתחילת העונה השנייה, בחודש אפריל 2021. ב-6 ביוני 2021 הודיעה השחקנית טואוני ניוסם בחשבון האינסטגרם שלה כי החלה להקליט את הפסקול לעונתה השלישית של הסדרה. יוצר הסדרה, מייק מקמהן, הודיע שעלילת חצי מהפרקים ידועה עוד לפני הכתיבה בפועל. מקמהן הוסיף שבעונה זו יחלו גיבורי הסדרה את צעדיהם הראשונים לקראת קידום בדרגה, כשכל אחד מהם מתקדם בדרכו העצמאית לקראת הפיכתן של הדמויות למי שמקמהן תכנן שיהפכו להיות בסופה של הסדרה. גם עונה זו כוללת 10 פרקים, ושידורה החל ב-23 באוגוסט 2022. ב-9 באפריל 2022 הופץ הטיזר טריילר הראשון לעונה, שתעלה בהמשך השנה. בטיזר נשמעים קולותיהן של הדמויות הראשיות, כשהן מתכננות להציל את הקפטן וגונבות לשם כך את ה"סריטוס". במהלך כנס קומיק-קון, סן דייגו לשנת 2022, הופץ הטריילר המלא הראשון לעונה. ב-18 בינואר 2022 פרסם האתר הרשמי של הזיכיון הודעה לפיה הסדרה חודשה לעונה רביעית שתכלול עשרה פרקים. שידוריה של העונה יחלו ב-7 בספטמבר 2023, בשידורם של שני פרקי הפתיחה של העונה. ב-28 במרץ 2023 פרסם האתר הרשמי של הזיכיון הודעה לפיה הסדרה חודשה לעונה חמישית שתכלול עשרה פרקים. עונה זו תהיה עונתה האחרונה של הסדרה. בינואר 2020 פורסם שהמלחין ג'ף רוסו ששימש כמלחין עבור "דיסקברי" מעוניין להלחין גם את המוזיקה עבור "סיפונים תחתונים", אך ציין שייתכן שהדבר לא יתאפשר לאור לוח הזמנים הצפוף שלו ומספרן הרב של סדרות "מסע בין כוכבים" שמופקות במקביל. רוסו הציע לפקח על המלחינים של "סיפונים תחתונים" ו"מסע בין כוכבים" בכלל, אם קורצמן יהיה מעוניין בכך. ביולי דווח שכריס וסטלייק, שעבד עם מקמהן גם על הסדרה הפכים סולארים, ישמש כמלחין של "סיפונים תחתונים". לכל אחת מעונותיה של הסדרה עוצבו כרזות שהקבילו לכרזות של הסרט שמספרו כמספר העונה, כך שלעונה הראשונה עוצבו כרזות שהזכירו את הכרזות של הסרט הראשון בזיכיון, לעונה השנייה כרזות שהזכירו את הסרט השני, וכן הלאה. אחת מכרזות העונה הראשונה, ולצידה כרזת "מסע בין כוכבים: הסרט" אחת מכרזות העונה השנייה, ולצידה כרזת הסרט "מסע בין כוכבים 2: זעמו של חאן" אחת מכרזות העונה השלישית, ולצידה כרזת הסרט "מסע בין כוכבים 3: החיפוש אחר ספוק" אחת מכרזות העונה הרביעית, ולצידה כרזת הסרט "מסע בין כוכבים 4: השיבה הביתה" בספטמבר 2022 הוציאה לאור חברת IDW את הגיליון הראשון בסדרה מוגבלת שכללה שלוש חוברות קומיקס המבוססות על הסדרה. את החוברות כתב ריאן נורת'(אנ'). במסגרת העלילה יוצרים בוימלר, מארינר וטנדי גרסת הולודק מודעת לעצמה של דרקולה (בדומה לפרופסור מוריארטי בדור הבא), ונאלצים להתמודד עם ההשלכות, בעוד צוות הפיקוד הבכיר מתמודד עם מגע שני שאינו מתנהל כצפוי. מדיה וקבצים בנושא מסע בין כוכבים: סיפונים תחתונים בוויקישיתוף אתר האינטרנט הרשמי של מסע בין כוכבים: סיפונים תחתונים (באנגלית) אתר האינטרנט הרשמי של מסע בין כוכבים: סיפונים תחתונים (באנגלית) "מסע בין כוכבים: סיפונים תחתונים", במסד הנתונים הקולנועיים IMDb (באנגלית) "מסע בין כוכבים: סיפונים תחתונים", באתר Rotten Tomatoes (באנגלית) "מסע בין כוכבים: סיפונים תחתונים", באתר Metacritic (באנגלית) "מסע בין כוכבים: סיפונים תחתונים", במסד הנתונים הקולנועיים KinoPoisk (ברוסית) Star Trek: Lower Decks באתר Memory Alpha (ויקי מסע בין כוכבים) ציוץ בחשבון הטוויטר של ג'ון ון סיטרס, בו הוא מכריז על הקיצור הרשמי Jamie Lovett, Star Trek: Alex Kurtzman Offers Update on 'Lower Decks,' Talks Second Animated Series, Febuary 2 2019, comicbook.com Samuel Spencer, Star Trek: Lower Deck animated series release date, cast, trailer, plot, 29 October 2018, Express.co.uk סדרה סיריאלית היא סדרה שבה מוצגת קשת סיפור רחבה שמתפרשת על פני מספר פרקים או עונות סדרה אפיזודית היא סדרה שבה עלילת כל פרק עומדת בפני עצמה ואירועי הפרקים הקודמים כמעט שאינם מוזכרים או משפיעים על עלילת הפרקים שאחריהם "Jonathan Frakes Confirms He Is Directing On Star Trek Picard Show, Says 'Lower Decks' Is Hysterical". TrekMovie.com. 26 בפברואר 2019. ארכיון מ-2019-02-27. נבדק ב-24 במרץ 2019. {{cite web}}: (עזרה) Pascale, Anthony (26 במרץ 2019). "Interview: Alex Kurtzman On Future Of 'Star Trek: Discovery,' Section 31, 'Lower Decks' And More". TrekMovie.com. ארכיון מ-2019-03-27. נבדק ב-1 באפריל 2019. {{cite web}}: (עזרה) ציוץ של מייק מקמהן ציוץ של דייוויד מאק EXCLUSIVE: Alex Kurtzman and Heather Kadin on that Nickelodeon STAR TREK Show, If We’ll See a DISCOVERY Movie, PICARD Season 2 (!), and Much More, Ken Reilly, October 7, 2019, TrekCore,com Jamie Lovett, Star Trek: Lower Decks Creator Offers Update On Production, May 12'th, ComicBook.com June 23, 2020, ‘Star Trek: Lower Decks’ Coming To CTV Sci-Fi Channel And Crave In Canada, TrekMovie.com Ryan Britt, STAR TREK: LOWER DECKS ADDS A MAJOR TNG STAR FOR SEASON 2, October 8, 2021, Inverse WATCH: A Star Trek: Lower Decks First Look at Season Two, Star Trek official Website The Star Trek Universe Beams Into Comic-Con@Home, July 8, 2021, StarTrek.com Del Rosario, Alexandra (5 באפריל 2021). "'Star Trek: Lower Decks' Renewed For Season 3 As Second Season Gets Teaser & Premiere Date On Paramount+". Deadline Hollywood. ארכיון מ-6 באפריל 2021. נבדק ב-5 באפריל 2021. {{cite web}}: (עזרה) ציוץ המתעד את תחילת הקלטות העונה השלישית בחשבון של טואוני ניוסם, ברשת החברתית אינסטגרם Orquiola, John (17 במאי 2021). "Mike McMahan Interview: Star Trek: Lower Decks". Screen Rant. ארכיון מ-17 במאי 2021. נבדק ב-8 ביוני 2021. {{cite web}}: (עזרה) Pascale, Anthony (8 באוגוסט 2021). "Interview: Mike McMahan On How 'Star Trek: Lower Decks' Has Grown The Beard For Season 2... And 3". TrekMovie.com. ארכיון מ-9 באוגוסט 2021. נבדק ב-9 באוגוסט 2021. {{cite web}}: (עזרה) Zalben, Alex (14 במאי 2021). "'Star Trek: Lower Decks' Creator Mike McMahan Is Making a Star Trek Show, First". Decider. ארכיון מ-14 במאי 2021. נבדק ב-8 ביוני 2021. {{cite web}}: (עזרה) Samantha Coley, 'Star Trek: Lower Decks' Season 3 Gets Release Date and New Poster, July 13, 2022, Collider Watch the Star Trek: Lower Decks Season Three Teaser Trailer, April 9, 2022, StarTrek.com Star Trek: Lower Decks Season 3 Comic-Con Trailer, סרטון באתר יוטיוב The Star Trek Universe Celebrates 2022 with New Premiere Dates, Season Pickups, January 18, 2022, StarTrek.com Milligan, Mercedes (22 ביולי 2023). "SDCC: 'Star Trek' Universe Panel Reveals 'Lower Decks' S4 Trailer & Premiere Date". Animation Magazine. נבדק ב-23 ביולי 2023. {{cite web}}: (עזרה) New Seasons of Star Trek: Strange New Worlds and Star Trek: Lower Decks to Premiere Globally This Summer, March 28, 2023, StarTrek.com Star Trek: Lower Decks to Conclude with Fifth and Final Season, April 12, 2024, Star Trek Schweiger, Daniel (24 בינואר 2020). "Interview with Jeff Russo". Film Music Magazine. ארכיון מ-28 במרץ 2020. נבדק ב-28 במרץ 2020. {{cite web}}: (עזרה) "Chris Westlake Scoring CBS All Access' 'Star Trek: Lower Decks'". Film Music Reporter. 15 ביולי 2020. ארכיון מ-17 ביולי 2020. נבדק ב-25 ביולי 2020. {{cite web}}: (עזרה) שגיאת התרגום במקור בפרק עצמו הופיע הכיתוב בשפה הקלינגונית. משמעות השם היא "שלוש ספינות". בפרק "Tuvix", בסדרה "מסע בין כוכבים: וויאג'ר" "Critics' Choice Super Awards". 19 בנובמבר 2020. נבדק ב-19 בנובמבר 2020. {{cite web}}: (עזרה) Kyle Hadyniak, Star Trek: Discovery, Lower Decks Receive Five Emmy Nominations, July 14, 2021, Trek News 48th Annual Annie Awards Kimberly Nordyke, HCA TV Awards: ‘Severance,’ ‘Ted Lasso,’ ‘Dopesick’ Win Top Streaming Awards on Night 2, August 14, 2022, The Hollywood Reporter 2022 Hugo Awards 2022 50th Anniversary Saturn Awards 2022 50th Annie Awards - Congratulations Nominees ‘Star Trek: Picard’ And ‘Lower Decks’ Nominated For 8 Hollywood Critics Association Awards, July 11, 2023, Trek Movie Critics Choice Awards 2024: All the Winners, TIME, ‏2024-01-15 (באנגלית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) Jamie Lovett, Star Trek: Lower Decks Miniseries Announced, June 25, 2022, Comic Book